**GUVERNUL REPUBLICII MOLDOVA**

HOTĂRÎRE

Nr.\_\_\_\_\_\_\_ din \_\_\_\_\_\_\_\_\_\_\_2017

**Cu privire la aprobarea Regulamentului privind organizarea şi funcţionarea**

**Agenției pentru Protecția Consumatorilor și Supravegherea Pieței**

În temeiul prevederilor art. XXVII alin. (4) liniuţa a doua din Legea nr. 230 din 23 septembrie 2016 pentru modificarea şi completarea unor acte legislative (Monitorul Oficial al Republicii Moldova, 2016, nr. 369-378, art. 755) şi ale art. 14 alin. (7) din Legea nr. 98 din 4 mai 2012 privind administraţia publică centrală de specialitate (Monitorul Oficial al Republicii Moldova, 2012, nr. 160-164, art. 537), cu modificările şi completările ulterioare, ale Legii nr. 131 din 8 iunie 2012 privind controlul de stat asupra activităţii de întreprinzător (Monitorul Oficial al Republicii Moldova, nr. 181-184, art. 595), cu modificările şi completările ulterioare, Guvernul

**HOTĂRĂŞTE**:

**1.** Se aprobă:

1) Regulamentul privind organizarea şi funcţionarea Agenţiei pentru Protecţia Consumatorilor și Supravegherea Pieței, conform anexei nr.1;

2) Structura Agenţiei pentru Protecţia Consumatorilor și Supravegherea Pieței, conform anexei nr.2.

3) Organigrama Agenţiei pentru Protecţia Consumatorilor și Supravegherea Pieței, conform anexei nr.3.

4) Modificările ce se operează în unele hotărâri ale Guvernului, conform anexei nr.4.

**2.** Se stabileşte efectivul-limită al Agenţiei pentru Protecţia Consumatorilor și Supravegherea Pieței în număr de **77**  de unităţi, din care funcţionari publici, care cad sub incidenţa Legii nr.158-XVI din 4 iulie 2008, şi personal contractual, care cade sub incidenţa legislaţiei muncii, cu un fond anual de retribuire a muncii conform legislaţiei în vigoare.

3. Se abrogă unele hoărîri ale Guvern, conform anexei nr.5.

|  |  |
| --- | --- |
| PRIM-MINISTRU  | PAVEL FILIP |
| Contrasemnează: |   |
| Viceprim-ministru,ministru al economiei șiinfrastructurii | Octavian CALMÎC |
| Ministrul finanţelor | Octavian Armaşu |

Anexa nr.1

la Hotărîrea Guvernului

nr.\_\_\_ din \_\_\_\_\_\_\_\_\_\_ 2017

**REGULAMENTUL**

**privind organizarea şi funcţionarea**

**Agenţiei pentru Protecţia Consumatorilor și Supravegherea Pieței**

**Capitolul I**

**DISPOZIŢII GENERALE**

**1.** Regulamentul privind organizarea şi funcţionarea Agenţiei pentru Protecţia Consumatorilor și Supravegherea Pieței (în continuare – Regulament) reglementează misiunea, funcţiile de bază, atribuţiile principale şi drepturile generale, precum şi modul de organizare a activităţii acesteia.

**2**. Agenţia pentru Protecţia Consumatorilor și Supravegherea Pieței (în continuare – Agenţia) este o autoritate administrativă subordonată Ministerului Economiei și Infrastructurii, responsabilă de implementarea politicii statului în domeniile protecţiei consumatorilor, supravegherea pieței produselor nealimentare şi controlul de stat privind conformitatea serviciilor prestate, inclusiv serviciilor turistice, supravegherea metrologică, jocurile de noroc, siguranţa ocupaţională şi condițiile de licențiere, a normelor și regulilor de desfășurare a activităților de comerț,conform domeniului aferent.

**3.** Agenţia este persoană juridică de drept public, dispune de ştampilă cu Stema de Stat a Republicii Moldova şi cu denumirea sa în limba de stat, precum şi de conturi trezoreriale. Sediul Agenţiei este stabilit în mun.Chişinău.

**4.** În activitatea sa, Agenţia se conduce de Constituția şi legile Republicii Moldova, decretele Preşedintelui Republicii Moldova, ordonanţele, hotărîrile şi dispoziţiile Guvernului, alte acte normative, tratatele internaţionale la care Republica Moldova este parte, ordinele şi dispoziţiile ministrului Economiei și Infrastructurii, precum şi de prevederile prezentului Regulament.

**Capitolul II**

**MISIUNEA, FUNCŢIILE DE BAZĂ, ATRIBUŢIILE PRINCIPALE ŞI DREPTURILE GENERALE ALE AGENŢIEI**

**6.** Agenția coordonează, la nivel național, realizarea politicii statului și controlul respectării legislației în domeniul protecției consumatorilor, fiind în acest sens și punct național de contact în domeniul protecției consumatorilor, realizează nemijlocit politica statului în domeniile atribuite în competență conform pct. 2, monitorizează și efectuează controlul de stat al respectării actelor normative în aceste domenii, actionînd pentru prevenirea și combaterea practicilor care dăunează vieții, sănătății, securității și intereselor economice ale consumatorilor, precum și siguranței ocupaționale.

**7.** În vederea realizării misiunii sale, Agenţiei îi revin următoarele funcţii de bază:

1) coordonarea, la nivel naţional, a aplicării legislației privind protecția consumatorilor și controlul de stat privind respectarea acesteia;

2) supravegherea pieţei produselor nealimentare şi a serviciilor destinate consumatorilor;

3) supravegherea metrologică a respectării prevederilor documentelor normative în domeniul metrologiei legale;

4) desfăşurarea activităţilor privind protecţia intereselor economice ale consumatorilor;

5) informarea şi educarea persoanelor privind drepturile consumatorilor în domeniul de competență.

6) controlul de stat al respectării legislației privind securitate și sănătate în muncă în unitățile de producere şi de prestări servicii a căror activitate este reglementată în principal de legislația din domeniile comerţului cu produse nealimentare și prestări servicii;

7) controlul privind calitatea serviciilor turistice prestate în baza petiţiilor şi sesizărilor consumatorilor privind calitatea nesatisfăcătoare a serviciilor turistice prestate;

8) supravegherea de stat şi controlul de stat al activităţii în domeniul jocurilor de noroc

9) control respectării condiţiilor de licenţiere conform domeniilor aferente.

**8.** Agenţia are următoarele atribuţii principale:

**1) în domeniul aplicării legislației privind protecția consumatorilor și controlul de stat privind respectarea acesteia:**

1. este punct national de contact în domeniul protecției consumatorilor;
2. implementează, în limitele competenţelor, politica de stat în domeniul protecţiei consumatorilor, cooperând cu organele centrale de specialitate ale administraţiei publice, cu autorităţile administraţiei publice locale cu atribuţii în domeniu şi cu asociaţiile obşteşti de consumatori;
3. acordă autorităţilor administrative în domeniul protecţiei consumatorilor asistenţă metodică privind aplicarea şi controlul respectării legislaţiei în domeniul protecţiei consumatorilor;
4. monitorizează activitatea de protecţie a consumatorilor desfăşurată de autorităţile administrative competente indicate prin Legea nr. 105 din 13 martie 2003 privind protecţia consumatorilor;
5. elaborează, în comun cu celelalte autorităţi competente în domeniul protecţiei consumatorilor, şi aprobă metodologii, instrucţiuni, ghiduri, recomandări metodice privind aplicarea cadrului normativ cu privire la protecţia consumatorilor;
6. examinează, elaborează, în comun cu celelalte autorităţi competente în domeniul protecţiei consumatorilor, precum şi şi înaintează propuneri la proiecte de acte legislative sau de alte acte normative în domeniul protecţiei consumatorilor referitor la fabricarea, ambalarea, etichetarea, conservarea, depozitarea, transportarea, importul şi comercializarea produselor, referitor la prestarea serviciilor, astfel încât acestea să nu pună în pericol viaţa, sănătatea sau securitatea consumatorilor, să nu afecteze drepturile şi interesele lor legitime, precum şi referitor la regulile de desfăşurare a activităţilor de comerţ;
7. participă, în colaborare cu organizaţii şi instituţii din ţară şi din străinătate, la realizarea programelor interne şi internaţionale în domeniul protecţiei consumatorilor în limita competenţelor ce îi revin conform legii; efectuează, în limita domeniilor de competenţă, controlul respectării prevederilor legislaţiei în domeniul protecţiei consumatorilor, inclusiv al activităţii în domeniul jocurilor de noroc, controlul respectării cerinţelor privind siguranţa produselor nealimentare, introduse sau puse la dispoziţie pe piaţă destinate consumatorilor;
8. efectuează controlul conformităţii produselor nealimentare, introduse sau puse la dispoziţie pe piaţă, cu cerinţele esenţiale aplicabile, precum şi controlul conformităţii serviciilor prestate, inclusiv serviciilor turistice, cu cerinţele prescrise sau declarate;
9. efectuează prelevări de probe de produse nealimentare puse la dispoziţie pe piaţă pentru analize şi încercări în laboratoare acreditate;
10. efectuează controlul de stat privind respectarea normelor şi regulilor de desfăşurare a activităţilor de comerţ, inclusiv prin efectuarea cumpărăturii de control;
11. emite decizii de remediere, înlocuire, restituire a contravalorii produsului, serviciului necorespunzător, conform prevederilor Legii nr.105-XV din 13 martie 2003 privind protecția consumatorilor;
12. emite decizii de încetare a practicilor comerciale incorecte;
13. emite decizii de interzicere a practicilor comerciale incorecte, chiar dacă acestea nu au fost aplicate, dar acest lucru este iminent;
14. solicită informaţii privind măsurile întreprinse de către agenţii economici în vederea remedierii neajunsurilor depistate;
15. sesizează autoritatea de licenţiere în cazul constatării cazurilor de comercializare a produselor falsificate (contrafăcute) sau periculoase sau în cazul constatării altor încălcări, în vederea suspendării sau retragerii licenţei;
16. dispune suspendarea activităţii unităţii comerciale, în cazul în care agentul economic comercializează produse falsificate (contrafăcute) sau periculoase sau înaintează instanţei de judecată cererea de încetare a activităţii unităţii comerciale;
17. sesizează organismele de evaluare a conformităţii acreditate, în baza constatărilor proprii, sesizărilor consumatorilor sau sesizărilor asociaţiilor obşteşti de consumatori, în ceea ce priveşte neconformitatea produselor şi serviciilor puse la dispoziţie pe piaţă, însoţite de certificate de conformitate;
18. examinează reclamaţiile consumatorilor în vederea protejării drepturilor legitime ale acestora;
19. elaborează, cu participarea celorlalte autorităţi competente în domeniul protecţiei consumatorilor, şi aprobă raportul anual privind activitatea de protecţie a consumatorilor, de asemenea asigură publicarea acestuia pe pagina sa web oficială;
20. prezintă, periodic şi la solicitare, Ministerului Economiei și Infrastructurii şi autorităţilor administraţiei publice centrale interesate, rapoarte şi sinteze referitor la propria activitate în domeniul protecţiei consumatorilor;

**2) în domeniul informării şi educării persoanelor privind drepturile consumatorilor:**

a) organizează activităţi de informare, consiliere şi educare a persoanelor cu privire la drepturile consumatorului;

b) colaborează cu organizaţiile neguvernamentale de consumatori în vederea informării persoanelor asupra drepturilor consumatorului şi a modalităţii de apărare a acestora;

c) informează consumatorii asupra produselor şi serviciilor ce prezintă riscuri pentru sănătatea şi securitatea lor, precum şi asupra practicilor comerciale incorecte care le pot afecta interesele economice;

d) acordă persoanelor fizice şi juridice consultanţă de specialitate în domeniul protecţiei consumatorilor;

**3) în domeniul supravegherii pieței:**

* 1. implementează politica statului în domeniul supravegherii pieţei;
	2. elaborează, aprobă, monitorizează şi revizuiește punerea în aplicare a programelor sectoriale pentru categoriile (tipurile) de produse sau de riscuri, conform domeniilor de competenţă;
	3. revizuiește, ori de câte ori este necesar, modul de efectuare a controlului, propriul mod de organizare şi funcţionare în scopul desfăşurării unei activităţi eficiente de control asupra pieţei;
	4. efectuează controlul caracteristicilor produselor prin verificări ale documentaţiei şi, unde este cazul, efectuează prelevarea şi examinarea mostrelor de produse şi încercări de laborator în baza unor eşantioane adecvate;
	5. aplică măsuri de remediere pentru a asigura conformitatea produselor cu cerinţele esenţiale şi verifică dacă aceste măsuri sunt implementate în mod efectiv;
	6. monitorizează acţiunile agenţilor economici privind retragerea de pe piaţă sau rechemarea produselor pentru care s-au emis prescripţii de retragere sau rechemare;
	7. dispune, în temeiul legii, distrugerea (nimicirea) produselor periculoase sau aducerea acestora într-o stare care exclude utilizarea lor;
	8. generalizează practica de supraveghere a pieţei, examinează şi prezintă propuneri pe marginea proiectelor de acte legislative sau a altor acte normative din domeniul supravegherii pieţei;
	9. generalizează rezultatele supravegherii pieţei, analizează cauzele încălcărilor identificate, examinează şi înaintează propuneri de revizuire a reglementărilor tehnice în cazul în care cerinţele esenţiale stabilite în reglementările tehnice aplicabile nu asigură un nivel adecvat de protecţie a intereselor publice;
	10. monitorizează piaţa sub aspectul conformităţii produselor puse la dispoziţia consumatorilor (utilizatorilor) cu cerinţele reglementărilor tehnice;
	11. intervine, printr-un reprezentant desemnat în acest scop, ca urmare a notificării făcute de organul vamal privind suspendarea punerii în liberă circulaţie a unui produs, şi comunică acestuia decizia cu privire la acţiunile ce vor fi întreprinse, în termenul prevăzut la art.31 alin.(1) al Legii nr.7 din 26 februarie 2016 privind supravegherea pieţei în ceea ce priveşte comercializarea produselor nealimentare;
	12. ia măsuri pentru a stabili o cooperare cu agenţii economici privind modul de evitare sau a reduce riscurile generate de produsele oferite de aceştia pe piaţă;
	13. monitorizează accidentele sau prejudiciile aduse sănătăţii, despre care se suspectează că au fost provocate de anumite produse, în condiţiile statuate de legislaţia privind protecţia datelor cu caracter personal;
	14. urmărește reclamaţiile sau rapoartele cu privire la riscurile care apar în legătură cu produsele ce fac obiectul legislaţiei comunitare de armonizare sau al reglementărilor tehnice care o transpun;
	15. urmărește cunoştinţele ştiinţifice şi tehnice legate de aspectele privind siguranţa produselor;
	16. prezintă, periodic ori la solicitare, autorităților de reglementare în domeniile de competență, rapoarte cu privire la efectele supravegherii pieţei;
	17. informează Ministerului Economiei și Infrastructurii referitor la rezultatele evaluării activităţilor de supraveghere a pieţei;
	18. elaborează şi organizează programe de formare iniţială şi continuă a inspectorilor Agenției în domeniul supravegherii pieţei;
	19. ia măsuri adecvate de avertizare în timp util a consumatorilor (utilizatorilor) cu privire la produsele periculoase identificate pentru a reduce riscul de accidente sau de prejudicii aduse sănătăţii;
	20. poate solicita traducerea în limba de stat şi legalizarea documentaţiei tehnice a producătorului şi a declaraţiei de conformitate pentru produsele care prezintă un risc grav;

**4) în domeniul metrologiei legale,** efectuează supravegherea metrologică a respectării de către persoanele fizice şi juridice a prevederilor documentelor normative din domeniul metrologiei legale, ce ţin de:

a) utilizarea adecvată a unităţilor de măsură şi a simbolurilor acestora în conformitate cu legislaţia cu privire la metrologie;

c) obligaţiile utilizatorilor mijloacelor de măsurare supuse controlului metrologic legal;

d) obligaţiile producătorilor şi importatorilor mijloacelor de măsurare la punerea la dispoziţie pe piaţă şi darea în folosinţă a acestora;

e) obligaţiile producătorilor de preambalate şi de sticle utilizate ca recipiente de măsură;

f) corectitudinea măsurărilor efectuate în domeniile de interes public, conform legislaţiei cu privire la metrologie;

**5) în domeniul siguranţei ocupaţionale:**

1. efectuează controlul de stat al respectării legislației privind securitate și sănătate în muncă în unitățile de producere şi de prestări servicii a căror activitate este reglementată în principal de legislația din domeniile comerţului cu produse nealimentare și prestări servicii, inclusiv turistice;
2. realizează activităţi de pregătire, instruire şi informare privind securitatea şi sănătatea în muncă a angajatorilor şi salariaţilor angajaţi în unităţile indicate la lit. a);
3. verifică aplicarea dispoziţiilor actelor legislative şi ale altor acte normative referitoare la condiţiile de muncă şi la protecţia salariaţilor în domeniile de activitate atribuite în competenţa lor;
4. în coordonare cu Inspectoratul de Stat al Muncii, asigură instruirea inspectorilor de muncă care activează în structura Agenției;
5. difuzează public informaţii despre cele mai eficace mijloace de respectare a legislaţiei în domeniul siguranţei ocupaţionale;
6. cercetează, în modul stabilit de Guvern, accidentele de muncă;
7. comunică Inspectoratului de Stat al Muncii informaţii despre fiecare accident de muncă constatat şi cercetat în domeniul său de competenţă;
8. transmite, anual şi la solicitare, Inspectoratului de Stat al Muncii informaţii privind activitatea desfăşurată în domeniul contolului siguranței ocupaționale;
9. participă la elaborarea raportului anual privind activitatea autorităţilor competente în domeniul controlului respectării cadrului normativ cu privire la raporturile de muncă, securitatea şi sănătate în munca, în partea ce vizează activitatea de inspecţie a siguranţei ocupaţionale în domeniul său de competenţă;
10. consultă cu Inspectoratul de Stat al Muncii listele de verificare aplicabile pentru domeniul, tipul și obiectul de control al siguranţei ocupaţionale în domeniile sale de competenţă;
11. participă, la solicitarea, Ministerul Sănătății, Muncii și Protecției Sociale la elaborarea proiectelor de acte normative, metodologii, instrucţiuni, ghiduri, recomandări metodice privind aplicarea cadrului normative cu privire la siguranţa ocupaţională;
12. asigură evidenţa actelor de control şi a păstrării provizorie a acestora în timp de 7 ani de la data întocmirii;
13. îndeplinește alte sarcini stabilite prin lege în domeniile de activitate.

**6) în domeniul respectării condiţiilor de licenţiere în domeniile sale de competenţă:**

1. efectuează controlul de stat în vederea verificării respectării condiţiile de licenţiere de către agenţii economici, conform domeniilor sale de competenţă;
2. sesizează autoritatea de licenţiere despre încălcările depistate în activitatea titularilor de licenţă, în vederea sistării temporare și/sau retragerii licenţei;
3. aplică măsuri de remediere în vederea reconformării condiţiilor de licenţiere şi verifică dacă aceste măsuri sunt implementate în mod efectiv.

**9.** Agenția are următoarele drepturi:

1) să înainteze, în modul stabilit, propuneri de modificare şi completare a legislaţiei în domeniul supravegherii pieţei şi protecţiei consumatorilor, precum şi a actelor normative care stabilesc cerinţe faţă de produse, servicii şi mijloacele de măsurare;

2) să aibă acces nelimitat în orice loc unde se desfăşoară activităţi şi/sau lucrări în domeniile de competență desemnate;

3) să constate contravenții şi să încheie procese-verbale cu privire la contravenții, să examineze și să aplice sancţiuni în conformitate cu prevederile Codului contravenţional al Republicii Moldova;

4) să emită prescripţii, conform prevederilor Legii nr.131 din 8 iunie 2012 privind controlul de stat asupra activităţii de întreprinzător;

5) să aplice măsuri restrictive în conformitate cu Legea nr.7 din 26 februarie 2016 privind supravegherea pieţei în domeniul comercializării produselor nealimentare

6) să solicite şi să primească, în condiţiile legii şi întru executarea atribuţiilor sale, informaţii de la organele centrale de specialitate ale administraţiei publice, de la autorităţile administraţiei publice locale, de la întreprinderi, organizaţii şi instituţii ce activează în domenii ce ţin de competenţa sa;

7) în vederea executării atribuţiilor, să beneficieze gratuit de bazele de date oficiale publice în domeniul informaţiei statistice, financiare, fiscale, economice, juridice, metrologice etc.;

8) să colaboreze cu autorităţile publice centrale şi locale, organele abilitate cu funcţii de supraveghere de stat, organizaţii neguvernamentale ale consumatorilor, producătorilor etc.;

9) să colaboreze, la exercitarea funcţiilor de supraveghere a conformităţii produselor puse la dispoziție pe piaţă şi a serviciilor prestate, cu autorităţile care reglementează şi monitorizează sectoarele specifice, fiecare autoritate exercitîndu-şi competenţele în limitele stabilite de lege;

10) să sesizeze autorităţile competente referitor la produsele, serviciile, mijloacele de măsurare neconforme depistate în cadrul supravegherii pieţei;

11) să organizeze şi să efectueze vizite de consultanţă în scopul familiarizării agenţilor economici și consumatorilor cu cerinţele actelor normative ce ţin de protecţia consumatorilor.

**Capitolul III**

ORGANIZAREA ACTIVITĂŢII AGENŢIEI

**Conducerea Agenţiei**

**10.** Agenţia este condusă de un director numit în funcţie şi eliberat din funcție de către ministrul Economiei și Infrastructurii.

**11.** În activitatea sa de conducere şi reprezentare a Agenţiei, directorul este asistat de doi directori adjuncți, numiți în funcţie şi eliberați din funcţie de către ministrul Economiei și Infrastructurii, la propunerea directorului Agenţiei. Directorii adjuncţi se subordonează nemijlocit directorului şi organizează activitatea în cadrul Agenţiei, în limitele competenţelor ce le sînt atribuite.

**12.** Directorul Agenţiei:

1. exercită conducerea autorităţii administrative;
2. coordonează şi controlează activitatea subdiviziunilor teritoriale ale autorităţii administrative în cazul creării acestora;
3. poartă răspundere personală, în faţa ministrului, pentru realizarea misiunii şi îndeplinirea funcţiilor Agenţiei;
4. organizează sistemul de management financiar şi control, precum şi funcţia de audit intern în Agenţie;
5. stabileşte atribuţiile directorului adjunct;
6. semnează actele pe chestiunile ce ţin de competenţa Agenţiei;
7. numeşte în funcţii publice, modifică, suspendă şi încetează raporturile de serviciu ale funcţionarilor publici din cadrul Agenţiei, în condiţiile Legii nr.158-XVI din 4 iulie 2008 cu privire la funcţia publică şi statutul funcţionarului public;
8. angajează şi eliberează din funcţie personalul contractual în condiţiile legislaţiei muncii;
9. conferă grade de calificare funcţionarilor publici, acordă stimulări şi aplică sancţiuni disciplinare colaboratorilor autorităţii administrative în condiţiile legii;
10. aprobă sau modifică statul de personal şi schema de încadrare ale Agenţiei, în limitele fondului de retribuire a muncii şi ale structurii şi efectivului-limită stabilite de Guvern;
11. aprobă regulamentele subdiviziunilor interne ale Agenţiei;
12. exercită alte atribuţii corespunzător cu funcţiile Agenţiei, în conformitate cu prevederile actelor legislative speciale ce reglementează relaţiile în domeniile sau în sferele de activitate încredinţate acesteia.
13. reprezintă Agenţia în relaţiile cu autorităţile publice, persoanele fizice şi juridice din ţară şi din străinătate;
14. asigură executarea şi respectarea conformă a actelor normative în vigoare, a sarcinilor ce decurg din prezentul Regulament şi poartă răspundere personală pentru realizarea drepturilor şi obligaţiilor Agenţiei;
15. soluţionează problemele privind activitatea operativ-organizaţională şi financiar-economică, precum şi asigurarea tehnico-materială a Agenţiei;
16. semnează deciziile şi prescripţiile eliberate de către Agenţie, precum şi delegaţiile de control;
17. să examineze cauze contravenționale și să aplice sancțiuni conform Codului contravențional al Republicii Moldova;
18. emite ordine şi dispoziţii executorii pentru toţi angajaţii Agenţiei şi controlează executarea lor;
19. aprobă regulamentele şi planurile anuale de activitate ale subdiviziunilor Agenţiei;
20. poartă responsabilitate personală pentru utilizarea eficientă şi conform destinaţiei a mijloacelor financiare prevăzute pentru întreţinerea Agenţiei;
21. exercită şi alte împuterniciri atribuite prin lege.

**13.** În lipsa directorului Agenţiei, funcţiile acestuia sunt exercitate de către unul din directorii adjuncți.

**14.** Directorii adjuncţi şi conducătorii de subdiviziuni poartă răspundere pentru activitatea şi deciziile luate în sferele lor de competenţă, delimitate prin ordinul directorului.

**15.** Directorul are dreptul de primă semnătură pe toate actele Agenţiei, iar în lipsa acestuia dreptul de primă semnătură îi revine directorilor adjuncţi, în baza ordinului de delegare a atribuţiilor.

**16.** Corespondenţa Agenţiei este semnată de către director sau de către persoane cu funcţii de răspundere învestite cu acest drept prin ordinul directorului.

**17.** Persoanele învestite cu dreptul de semnătură poartă răspundere personală pentru legalitatea, veridicitatea şi corectitudinea documentului semnat.

**17.** În domeniile sale de activitate, Agenţia este în drept să colaboreze cu autorităţile administraţiei publice centrale de specialitate şi structurile organizaţionale din sfera de competenţă a acestora, autorităţile publice autonome şi autorităţile administraţiei publice locale, cu societatea civilă, precum şi cu organismele internaţionale.

**18.** În cadrul Agenţiei pot fi create comisii şi grupuri de lucru, în vederea examinării şi soluţionării unor chestiuni specifice şi luarea unor decizii. La lucrările comisiilor şi grupurilor de lucru pot fi antrenaţi specialişti din diverse domenii.

**Capitolul IV**

**DISPOZIŢII SPECIALE**

**19.** Agenţia prezintă dări de seamă statistice, în conformitate cu legislaţia în vigoare.

**20.** Controlul asupra activităţii financiare a Agenţiei îl exercită organele abilitate prin lege. Rezultatele controalelor se aduc la cunoştinţa Ministerului Economiei și Infrastructurii.

Anexa nr.2

la Hotărîrea Guvernului

nr. \_\_\_\_\_\_\_\_\_\_ din \_\_\_\_\_\_\_\_\_\_\_\_ 2017

STRUCTURA

**Agenţiei pentru Protecţia Consumatorilor și Supravegherea Pieței**

**Director**

Directori adjuncți

Consiliul de soluționare al disputelor

**Direcția relații cu consumatorii și mediul de afaceri**

**Direcția supraveghere și control metrologic**

**Direcția siguranța produselor**

**Direcția servicii**

**Direcția management instituțional**

Secția juridică

Secția financiar-administrativă

Serviciul resurse umane

Serviciul tehnologia informației și comunicații

Serviciul informare și comunicare cu mass-media

Serviciul managementul documentelor

**Direcția evaluarea riscurilor și planificarea controalelor**

**Secția siguranța ocupațională**

**Secția cooperare internațională**

**Serviciul audit intern**

Anexa nr.3

la Hotărîrea Guvernului

nr.\_\_\_\_\_\_\_ din \_\_\_\_\_\_\_\_\_2017

**Organigrama**

**Agenției pentru Protecția Consumatorilor și Supravegherea Pieței**

**Direcția management instituțional:**

**- Secția juridică**

**- Secția financiar-administrativă**

**- Serviciul resurse umane**

**- Serviciul tehnologia informației și comunicații**

**- Serviciul informare și comunicare cu mass-media**

**- Serviciul managementul documentelor**

**Serviciul audit intern**

**Secția evaluarea riscurilor și planificarea controalelor**

**Direcția cooperare internațională**

Secția siguranța ocupațională

Direcția supraveghere și control metrologic

Direcția siguranța produselor

Direcția servicii

Call-centru

 4 persoane

4per

Direcția relații cu consumatorii

și mediul de afaceri

**Director adjunct**

**Director adjunct**

Consiliul de soluţionare

a disputelor

**Director**

Anexa nr.4

la Hotărîrea Guvernului

nr.\_\_\_\_\_\_\_\_ din \_\_\_\_\_\_\_\_\_\_\_\_\_ 2017

**MODIFICĂRILE**

**ce se operează în unele hotărîri ale Guvernului**

1. La punctul 26 din Reglementarea tehnică „Cerințe de randament pentru cazanele noi de apă caldă cu combustie lichidă și gazoasă, aprobată prin Hotărârea Guvernului nr.428 din 15 iulie 2009 (Monitorul Oficial al Republicii Moldova, 2009, nr.115-117, art.491), , sintagma „Inspectoratul Principal de Stat pentru Supravegherea Pieței, Metrologie și Protecția Consumatorului” se substituie cu sintagma „Agenția pentru Protecția Consumatorilor și Supravegherea Pieței”.

3. La anexa nr.1 la Hotărîrea Guvernului nr.851 din 21 decembrie 2009 pentru aprobarea Regulamentului privind organizarea şi funcţionarea Agenţiei Turismului, a structurii şi efectivului-limită ale acesteia (Monitorul Oficial al Republicii Moldova, 2009, nr.191-192, art.928) cu modificările și completările ulterioare,

1) Punctul 9:

la litera l) ), cuvintele „și controlul” se exclud

la litera m) cuvintele „şi exercită controlul asupra respectării criteriilor de clasificare” se exclud.

4. În anexa Hotărârii Guvernului nr.644 din 19 iulie 2010 (Monitorul Oficial al Republicii Moldova, 2010, nr.129-130, art.729) cu privire la desemnarea autorităților competente abilitate cu atribuții și responsabilități referitoare la produsele cu denumiri de origine și indicații geografice și la specialitățile tradiționale garantate și a autorităților competente responsabile de controalele oficiale privind conformitatea acestor produse, cu modificările și completările ulterioare, sintagma „Agenției pentru Protecția Consumatorilor” se substituie cu sintagma „Agenției pentru Protecția Consumatorilor și Supravegherea Pieței”.

**5.** În tot textul Strategiei de dezvoltare a comerțului interior în Republica Moldova pentru anii 2014-2020, aprobată prin Hotărârea Guvernului nr.948 din 25 noiembrie 2013 (Monitorul Oficial al Republicii Moldova, 2013, nr.284-289, art.1059), cu modificările și completările ulterioare, sintagma „Agenția pentru Protecția Consumatorilor” se substituie cu sintagma „ Agenția pentru Protecția Consumatorilor și Supravegherea Pieței”.

**6.** La punctual 45 și poziția 4.1.11. secțiunea responsabili de realizare, din anexa nr.1 la Strategia națională de sănătate publică pentru anii 2014-2020, aprobată prin Hotărârea Guvernului nr.1032 din 20 decembrie 2013 (Monitorul Oficial al Republicii Moldova, 2013, nr.304-310, art.1139), cu modificările și completările ulterioare, sintagma „Agenția pentru Protecția Consumatorilor” se substituie cu sintagma „ Agenția pentru Protecția Consumatorilor și Supravegherea Pieței”.

**7.** La punctul 22 și 24 din Regulamentul cu privire la biocombustibilul solid, aprobat prin Hotărârea Guvernului nr.1070 din 27 decembrie 2013, (Monitorul Oficial al Republicii Moldova, 2013, nr.315-319, art.1179), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**8.** La punctual 2 din anexa nr.1 la Hotărârea Guvernului nr.199 din 20 martie 2014 „Cu privire la aprobarea Strategiei de alimentare cu apă și sanitație” (Monitorul Oficial al Republicii Moldova, 2014, nr.72-77, art.222), sintagma „Agenția pentru Protecția Consumatorilor” se substituie cu sintagma „ Agenția pentru Protecția Consumatorilor și Supravegherea Pieței”.

**9.** În tot textul Reglementării tehnice privind aparatele de cîntărit neautomate, aprobată prin Hotărârea Guvernului nr.267 din 08 aprilie 2014 (Monitorul Oficial al Republicii Moldova, 2014, nr.92-98, art.296 din 08.04.2014), cu modificările și completările ulterioare, sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**10.** În titlu și cuprinsul [Hotărârii Guvernului nr.376 din 27 mai 2014](http://lex.justice.md/index.php?action=view&view=doc&lang=1&id=353188) „Cu privire la aprobarea Metrologiei de planificare a activităților de control de stat desfășurate de către Agenția pentru Protecția Consumatorilor în baza analizei criteriilor de risc” (Monitorul Oficial al Republicii Moldova,2014, nr.142-146, art.425), cu modificările și completările ulterioare, sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**11.** La punctual 11 și 12 din Regulamentul general de metrologie legală de stabilire a cerințelor privind sticlele utilizate ca recipient de măsură, aprobat prin [Hotărârea Guvernului nr.881 din 21 octombrie 2014](http://lex.justice.md/index.php?action=view&view=doc&lang=1&id=355242) (Monitorul Oficial al Republicii Moldova, 2014, nr.325-332, art.949), cu modificările și completările ulterioare, sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**12.** La punctual 17 din anexa nr.1 la Regulamentul general de metrologie legală de stabilire a normelor privind cantitățile nominale ale produselor preambalate, aprobat prin [Hotărârea Guvernului nr.907 din 04 noiembrie 2014](http://lex.justice.md/viewdoc.php?action=view&view=doc&id=369270&lang=1) (Monitorul Oficial al Republicii Moldova, 2014, nr.333-338, art.975), cu modificările și completările ulterioare, sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**13.** În tot textul Hotărârii Guvernului nr.1003 din 10 decembrie 2014 „Pentru aprobarea regulamentelor privind cerințele de etichetare energetică a unor produse cu impact energetic” (Monitorul Oficial al Republicii Moldova, 2014, nr.386-396, art.1100), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**14.** În tot textul Reglementării tehnice „Privind punerea la dispoziție pe piață a mijloacelor de măsurare”, aprobată prin Hotărârea Guvernului nr.408 din 16 iunie 2015 (Monitorul Oficial al Republicii Moldova, 2015, nr.177-184, art.471), cu modificările și completările ulterioare, sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**15.** În partea dispozitivă a Hotărârii Guvernului nr.730 din 19 octombrie 2015 (Monitorul Oficial al Republicii Moldova, 2015, nr.291-295, art.822) cu privire la modificarea și completarea anexei la Hotărârea Guvernului nr.376 din 27.05.2014, sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**16.** În tot textul Reglementării tehnice „Pentru punerea la dispoziție pe piață a echipamentelor electrice destinate utilizării în cadrul unor anumite limite de tensiune”, aprobată prin [Hotărârea Guvernului nr.745 din 26 octombrie 2015](http://lex.justice.md/md/361672/) (Monitorul Oficial al Republicii Moldova, 2015, nr.297-300, art.838), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

17. În tot textul [Hotărârii Guvernului nr.807 din 29 octombrie 2015](http://lex.justice.md/md/361814/) „Pentru aprobarea Reglementării tehnice „Compatibilitatea electromagnetică a echipamentelor” (Monitorul Oficial al Republicii Moldova, 2015, nr.306-310, art.901), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

18. În tot textul [Hotărârii Guvernului nr.808 din 29 octombrie 2015](http://lex.justice.md/md/361815/) „Pentru aprobarea Reglementării tehnice privind siguranța jucăriilor” (Monitorul Oficial al Republicii Moldova, 2015, nr.306-310, art.902), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

19. La punctual 6 din Reglementarea tehnică privind punerea la dispoziție pe piață a brichetelor care prezintă caracteristici de siguranță pentru copii și interzicerea introducerii pe piață a brichetelor fantezie, aprobată prin [Hotărârea Guvernului nr.37 din 01 februarie 2016](http://lex.justice.md/md/362941/) (Monitorul Oficial al Republicii Moldova, 2016, nr. 25-30, art.44), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

20. La anexa nr.1 la Hotărârea Guvernului nr.266 din 09 martie 2016 cu privire la lista serviciilor publice desconcentrate administrate în mod direct/din subordinea ministerelor și altor autorități administrative centrale (Monitorul Oficial al Republicii Moldova,2016, nr.59-67, art.302 ), cu modificările și completările ulterioare, sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**22.** În tot textul Hotărârii Guvernului nr.917 din 27 iulie 2016 (Monitorul Oficial al Republicii Moldova, 2016, nr.247-255, art.1001) cu privire la aprobarea modificărilor și completărilor ce se operează în Hotărârea Guvernului nr.1003 din 10.12.2014, sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

23. În anexa nr.2 la [Hotărârea Guvernului nr.964 din 09 august 2016](http://lex.justice.md/md/366271/) „Cu privire la Consiliul coordonator pentru protecția consumatorilor și supravegherea pieței” (Monitorul Oficial al Republicii Moldova,2016, nr.265-276, art.1047), sintagma „Agenției pentru Protecția Consumatorilor” se substituie cu sintagma „Agenției pentru Protecția Consumatorilor și Supravegherea Pieței”.

**24.** În tot textul Hotărârii Guvernului nr.1043 din 13 septembrie 2016 (Monitorul Oficial al Republicii Moldova, 2016, nr.315-328, art.1144) cu privire la modificarea și completarea Hotărârii Guvernului nr.267 din 13.09.2016, sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**25.** La punctul 2 din [Hotărârea Guvernului nr.1116 din 07 octombrie 2016](http://lex.justice.md/index.php?action=view&view=doc&lang=1&id=367035) „Pentru aprobarea Regulamentului de funcționare a Sistemului de schimb rapid de informații privind produsele periculoase” (Monitorul Oficial al Republicii Moldova, 2016, nr.353-354, art.1207), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**26.** La punctul 3 al Reglementării tehnice privind imitațiile de produse alimentare care prezintă risc de a pune în pericol sănătatea sau siguranța consumatorilor, aprobată prin [Hotărârea Guvernului nr.1246 din 15 noiembrie 2016](http://lex.justice.md/md/367712/) (Monitorul Oficial al Republicii Moldova, 2016, nr.405-414, art. 1355), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**27.** La punctul 34 al Reglementării tehnice „Aparate consumatoare de combustibili gazoși”, aprobate prin [Hotărârea Guvernului nr.1329 din 13 decembrie 2016](http://lex.justice.md/md/367962/) (Monitorul Oficial al Republicii Moldova, 2016, nr.441-451, art.1417), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**28.** Pe tot parcursul textului [Hotărârii Guvernului nr.1471 din 30 decembrie 2016](http://lex.justice.md/index.php?action=view&view=doc&lang=1&id=369635) „Cu privire la aprobarea Planului național de acțiuni în domeniul eficienței energetice pentru anii 2016-2018” (Monitorul Oficial al Republicii Moldova, 2017, nr.92-102, art.257), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**29**. Pe tot parcursul textului [Hotărârii Guvernului nr.1472 din 30 decembrie 2016](http://lex.justice.md/index.php?action=view&view=doc&lang=1&id=369730) „Cu privire la aprobarea Planului național de acțiuni pentru implementarea Acordului de Asociere Republica Moldova–Uniunea Europeană în perioada 2017–2019 (Monitorul Oficial al Republicii Moldova, 2017 nr.103-108, art.27), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

30. La punctul 2 din Măsurile de punere în aplicare a sistemului de alertă pentru alimente și furaje la nivel național, aprobate prin [Hotărârea Guvernului nr.59 din 07 februarie 2017](http://lex.justice.md/index.php?action=view&view=doc&lang=1&id=368828) (Monitorul Oficial al Republicii Moldova, 2017, nr.40-49, art.105), în noțiunea „punct de contact” sintagma „Agenția pentru Protecția Consumatorilor” se substituie cu sintagma „ Agenția pentru Protecția Consumatorilor și Supravegherea Pieței”.

**31.** În tot textul Hotărârii Guvernului nr.107 din 28 februarie 2017 pentru modificarea și completarea unor hotărâri ale Guvernului (Monitorul Oficial al Republicii Moldova, 2017, nr.67-71, art.165), sintagma „Agenția pentru Protecția Consumatorilor” se substituie cu sintagma „Agenția pentru Protecția Consumatorilor și Supravegherea Pieței”.

**32.** În tot textul Hotărârii Guvernului nr.445 din 16 iunie 2017 (Monitorul Oficial al Republicii Moldova,2017, nr.201-213, art.533) pentru modificarea și completarea Hotărârii Guvernului nr.948 din 25.11.2013, sintagma „Agenția pentru Protecția Consumatorilor” se substituie cu sintagma „ Agenția pentru Protecția Consumatorilor și Supravegherea Pieței”.

33. În anexa nr.3 „ Limitele de cheltuieli şi principalele priorități/măsuri sectoriale pe anii 2018-2020” la Cadrul bugetar pe termen mediu (2018-2020), aprobat prin Hotărârea Guvernului nr.609 din 28 iulie 2017 „Cu privire la aprobarea Cadrului bugetar pe termen mediu (2018-2020) (Monitorul Oficial al Republicii Moldova, 2017, nr.274-276, art.701), sintagma „Agenției pentru Protecția Consumatorilor” se substituie cu sintagma „Agenției pentru Protecția Consumatorilor și Supravegherea Pieței”.

Anexa nr.5

la Hotărîrea Guvernului

nr. din 2017

LISTA

hotărîrilor de Guvern care se abrogă

**1.** Hotărîrea Guvernului nr.936 din 09 decembrie 2011 „Privind crearea Agenției pentru Protecția Consumatorlor şi aprobarea Regulamentului, structurii şi efectivului-limită ale acesteia”;

**2.** Hotărîrea Guvernului nr.895 din 27 octombrie 2014 „Cu privire la modificarea și completarea unor hotărîri ale Guvernului” (Monitorul Oficial al Republicii Moldova, 2014, nr.325-332, art.962);

**3.** Punctul 4 al Hotărîrii Guvernului nr.910 din 05 noiembrie 2014 cu privire la modificările și completările ce se operează în unele hotărîri ale Guvernului (Monitorul Oficial al Republicii Moldova, 2014, nr.333-338, art.978),